tomron87/hebrew-wikipedia-sentences-corpus huggingface dataset:
אמריקניזציה הוא מונח המשמש לתיאור תהליכי הסתגלות כלל-עולמיים למנהגים האמריקנים, קרי: אותם מאפיינים והלכי הרוח המאפיינים את ארצות הברית במישור התרבותי, החברתי והכלכלי.
בשנת 2007 היוותה אוכלוסיית ארצות הברית כ-5% מאוכלוסיית העולם כולו, והתמ"ג שלה היווה רבע מהתוצר העולמי הגולמי – מה שמעיד על עוצמה כלכלית גדולה, אחת הסיבות לאמריקניזציה.
כאשר התהליך מתקיים באי-רצון או בצורה בלתי נמנעת המונח יהיה בדרך כלל בעל משמעות שלילית.
כאשר התהליך מתקיים מרצון, הוא יהיה לרוב בעל משמעות חיובית.
במהלך שנות ה-20 של המאה ה-20 שימש המושג "אמריקניזציה" בהקשר של פרויקטים לקליטת המהגרים הרבים שהגיעו לחופיה של ארצות הברית והפיכתם לאמריקנים.
תהליך האמריקניזציה כולל תפיסות כלכליות ומדיניות, שיטות מסחר וקנייה ותפיסות בתחומי התרבות, כגון סרטים וסדרות.
זה כולל גם את מבנה השפה בה אנו מדברים ושימוש בסלנג.
בנוסף, שינוי בלבוש ללבוש שאופייני לחברה האמריקנית.
תהליך האמריקניזציה הוא כלל עולמי, נעשה בהדרגתיות ומושפע מן התרבות האמריקאית.
תהליך זה כולל אנשים/מקומות/תרבויות ופריטים שמשמשים אותנו ביום יום.
לדוגמה, חברות כגון "אפל", "מקדונלד'ס" וכו' כיום נמצאות לא רק באמריקה אלא ברחבי העולם.
ממשלות רבות אשר הוקמו על ידי ארצות הברית לאחר מלחמות או לאחר תהליך דה-קולוניזציה עוצבו על בסיס המערכת האמריקאית, בהן: יפן, גרמניה, הפיליפינים, איי מרשל, קובה (עד 1959), דרום וייטנאם (עד 1975), קוריאה הדרומית, אפגניסטן, עיראק, גרנדה ומספר מדינות נוספות בדרום אמריקה.
התפשטות מוצרי תרבות אמריקאיים כגון תוכניות הטלוויזיה, הסרטים והמוזיקה הפכו עם השנים לגורם העיקרי לאמריקניזציה של התרבות המקומית במדינות שונות ברחבי העולם.
תוכניות טלוויזיה אמריקאיות משודרות כיום ברחבי העולם.
גם הסרטים האמריקאים פופולריים מאוד בעולם.
כל 20 הסרטים הרווחיים ביותר בכל הזמנים הופקו בארצות הברית או בעלי השפעה אמריקאית (חברת הפצה אמריקאית, מפיק אמריקאי או צוות שחקנים אמריקאי).
אמנים אמריקאיים רבים זכו לאורך השנים לפרסום רב ברחבי העולם.
אמנים כמו פרנק סינטרה, מייקל ג'קסון ואלביס פרסלי זכו להכרה רבה ברחבי העולם ומכרו כל אחד מעל 500 מיליון אלבומים ברחבי העולם.
אלבומו של מייקל ג'קסון "Thriller" נמכר ב-104 מיליון עותקים ונחשב לאלבום הנמכר ביותר של כל הזמנים.
מבקריה של האמריקניזציה מייחסים לה גם את תרבות הצריכה, המעודדת צריכה מתמדת של מוצרים (בעיקר מותרות), ומותגים.
שבעה מתוך עשרת המותגים המובילים בעולם מגיעים במקור מארצות הברית.
קוקה-קולה, שבעבר נמצאה בראש הרשימה, נחשבת בעיני רבים כסמל לאמריקניזציה.
13 מתוך 25 החברות הגדולות ביותר בעולם מבוססות בארצות הברית.
החברות הללו נחשבות בעיני רבים כמשווקות של מוצרי האמריקניזציה ברחבי העולם.
רבות מחברות המחשוב הגדולות בעולם הן חברות אמריקאיות, כגון מיקרוסופט, אפל, דל ו-IBM.
מרבית תוכנות המחשב אשר נמצאות כיום בשימוש ברחבי העולם פותחו על ידי חברות אמריקאיות.
מזון מהיר וקוקה-קולה נחשבים כיום על ידי רבים כסמלים הבולטים לדומיננטיות ולהשפעה של ארצות הברית.
חברות אמריקאיות כמו סטארבקס, מקדונלד'ס, בורגר קינג, KFC, דומינו'ס פיצה מחזיקות כיום סניפים רבים ברחבי העולם.
האמריקניזציה באה לידי ביטוי גם בהשפעה על שפות שונות, ולוקחת חלק באנגלוז השפה וביצירת הסלנג, במדינות רבות בעולם משתמשים באופן קבוע במילים כגון: היי (Hi), ביי (Bye), ואוקיי (Okay).
אמריקנה הוא מושג המתייחס, בפירושו הרחב ביותר, למכלול הדברים (מוחשיים או מופשטים) המזוהים באופן מובהק ובלעדי עם ארצות הברית (ולעיתים גם קנדה), תרבותה, מאפייניה הפיזיים וההיסטוריה שלה.
בפירוש המקובל מדובר על תרבות המזוהה באופן חד-ערכי עם ארצות הברית של אמריקה.
המושג נפוץ בעיקר בתחומי האומנות והלימודים האמריקאים ויכולים להיות לו פירושים שונים התלויים בהקשר.
בין היתר, ההגדרות השונות למושג כללו או כוללות:
תוצרי ארצות הברית כגון ספרים, סרטים, מפות ותמונות.
אומנות שנעשתה בארצות הברית או שנעשתה מחוץ לה העוסקת בארצות הברית.
תרבות פופולרית של ארצות הברית.
דוגמאות לדברים הנחשבים כחלק מהאמריקנה:
אמריקן פאי היא סדרת סרטי קומדיה אמריקאיים העוסקים באהבה ויחסי מין.
מאופיינים בהומור בתי שימוש ובהתייחסויות מיניות רבות, אך גם ברומנטיקה.
סדרת הסרטים המקורית "אמריקן פאי"
בה מופיעים הכוכבים מהסרט הראשון.
אמריקן פאי (1999) – מגולל את הרפתקאותיהם של ארבעה חברים בתיכון.
אמריקן פאי 2 (2001) – מגולל את המשך סיפוריהם של ארבעת החברים לאחר סיום הקולג'.
אמריקן פאי: החתונה (2003) – ג'ים שהתאהב במישל בסרט הראשון, הציע לה נישואים, וקווין, פינץ' וסטיפלר עוזרים לו בהכנות לחתונה.
אמריקן פאי: האיחוד (2012) – מציג את כל הגיבורים המקוריים חוזרים לפגישת מחזור, מתמודדים עם קצוות לא סגורים ודור תיכוניסטים חדש ומתהולל.
סדרת סרטי הספין-אוף "אמריקן פאי מציגים" (American Pie Presents).
הופצו רק בהפצה ביתית (וידאו, DVD) ולא בבתי הקולנוע.
יוג'ין לוי (נואה, אביו של ג'ים לווינסטיין) הוא הכוכב היחיד מהסרטים המקוריים אשר משחק בסרטי הספין-אוף, והוא משתתף בכל אלה שיצאו עד 2009. מלבדו, משתתף גם כריס אוון (צ'אק "שרמינייטור" שרמן) בתפקיד קטן בסרט הספין-אוף הראשון.
אמריקן פאי מציגים: מחנה התזמורת (2005) – מאט סטיפלר, אחיו הקטן (מגולם בידי שחקן אחר מבסדרת הסרטים המקורית) של סטיבן, הרס מופע של התזמורת מה שגרם למנהל בית ספר לשלוח אותו למחנה המוזיקלי כעונש.
אמריקן פאי מציגים: המייל העירום (2006) – בן דודו של סטיבן סטיפלר, אריק סטיפלר, נוסע עם שני חבריו לבן-דודו האחר דוויט סטיפלר במטרה לקיים את מצעד העירום המסורתי של הסטודנטים לאחר המבחנים.
אמריקן פאי מציגים: בית בטא (2007) – בן דודו של סטיבן סטיפלר, אריק סטיפלר בשנתו הראשונה בקולג', במרכז העלילה – מלחמת אחוות בטא באחוות החנונים.
אמריקן פאי מציגים: ספר האהבה (2009) – עשור לאחר סרט ה"אמריקן פאי" הראשון, שלושה בתולים-חסרי-מזל חדשים מגלים את "התנ"ך" המוחבא בספרייה של בית הספר התיכון איסט גרייט פולס.
אמריקן פאי: הבנות שולטות (2020) – לעומת כל סרטי אמריקן פאי הרגילים, בסרט הזה מראים את נקודת מבטן של הבנות, ומשמיטים הרבה פרטים שהיו קיימים בכל סרטי אמריקן פאי הקודמים.
אמריקן פאי מציגים: בית בטא הוא סרט קומדיית-נעורים מ-2007 שצולם בטורונטו ובהמילטון, אונטריו (כמה סצנות באוניברסיטת מקמאסטר).
הסרט הוא השלישי בסדרת "אמריקן פאי מציגים", והשישי בכל סדרת אמריקן פאי.
"בית בטא" ממשיך עם רוב שחקני "המייל העירום" אך הפעם בקולג', שם הם עובדים כדי להגן על אחוות בטא דלתא קסי (ΒΔΞ) של דוויט סטיפלר (סטיב טולי) נגד האחווה היריבה (החנונים) - אפסילון סיגמא קפא (GΕΣΚ).
בזמן שהיא מגינה על הבית, אהבתו החדשה של אריק סטיפלר (ג'ון וייט), אשלי (מגהן הפרן) מרגישה שהאחווה היא כלום, חוץ מצרות.
"בית בטא" ממשיכה במקום בו "המייל העירום" נגמר.
אריק וקוז נמצאים בשנתם הראשונה בקולג', ודוויט סטיפלר מכניס את הבנים לאחוות בטא.
בסרט הזה אריק כבר לא עם טרייסי, חברתו בסרט הקודם, היא עזבה אותו למען טרנט והוא לא מופיע בסרט הזה.
הבנים מתנסים ברשימה של 50 משימות כדי להיכנס לאחוות הבטא.
כשהם משלימים את כולם, החנונים מזמינים אותם להתמודד ב"אולימפיאדה היוונית", סדרת משחקים פרועה שהאחווה שתנצח בהם תזכה בבית האחווה השנייה.
דוויט רוצה לשים סוף לאחוות החנונים, שמתעסקים עם המסורת של אחוות בטא ומסכים להשתתף בתחרות.
לבסוף, אחוות בטא מנצחים את אחוות החנונים ומקבלים את ביתם, והופכים לאחווה השולטת פעם נוספת.
מר לוינשטיין (יוג'ין לוי) הוא עורך הדין של דוויט וחבר בבטא לשעבר, לכן הוא מופיע בסרט, והוא השופט של ה"אולימפיאדה היוונית".
סטיב טולי - דוויט סטיפלר
ג'ון וייט - אריק סטיפלר
כריסטופר מקדונלד - מר סטיפלר
ג'ייק סיגל - מייק "קוז" קוזמן
יוג'ין לוי - מר לוינשטיין
ג'ו איגו - דקסטר לי
איטליה ריצ'י - לורה ג'ונסון
אנג'לה בשרה - אירן רייט
טיירון סייבג' - אדגר וויליס
רובי אמל - ניק אנדרסון
חדר הדולר הכסוף ממוקם בשדרות ספדינה 486 בהצטלבות של שדרות ספדינה ורחוב קולג' בטורונטו, קנדה.
מועדון חשפנות באותו שם נמצא בסרט, למרות שהוא באמת מועדון ופאב בלוז.
בעברו הוא היה מועדון חשפנות, על פי אתר המועדון.
כמה מהסצנות צולמו באוניברסיטת מקמאסטר בהמילטון ובאוניברסיטת טורונטו.
אמריקן פאי: החתונה הוא הסרט השלישי בסדרת סרטי אמריקן פאי.
הסרט נכתב על ידי אדם הרץ ובוים על ידי ג'סי דילן.
עלילת הסרט מאחדת שוב את החברים מהסרט הראשון והשני, הפעם כדי לחגוג את חתונתם של ג'ים (ג'ייסון ביגס) ומישל (אליסון האניגן).
הסרט יצא לאקרנים בארצות הברית ב-1 באוגוסט 2003 וגרף מעל מאתיים מיליון דולר, עם תקציב הפקה של כ-55 מיליון דולר.
דמויות רבות מהסרטים הראשונים לא לקחו חלק בסרט, ביניהם אוז (כריס קליין), שרמן (כריס אוון), הת'ר (מינה סובארי), ויקי (טארה ריד), נדיה (שאנון אליזבת) וג'סיקה (נטשה ליון).
מלבד הדמות של אוז שבמקור הופיעה בתסריט אך בעקבות בעיות עם לוח הזמנים הוצא ממנו, שאר הדמויות לא הופיעו בשל הקושי ליצור קווי עלילה מעניינים לכל הדמויות הראשיות.
ג'ייסון ביגס - ג'ים לוינשטיין
שון ויליאם סקוט - סטיב סטיפלר
אליסון הניגן - מישל פלאהרטי
אדי קיי תומאס - פול פינץ'
תומאס איאן ניקולס - קווין מיירס
ג'נוארי ג'ונס - קדנס פלאהרטי
יוג'ין לוי - נח לוינשטיין, אביו של ג'ים
מולי צ'יק - אמו של ג'ים
דבורה ראש - מרי פלאהרטי
פרד ווילארד - הרולד פלאהרטי
אנג'לה פאטון - סבתא לוינשטיין
אריק אלן קרמר - ביר/מר בלוודר
אמנדה סוויסטן - פרולין ברנדי
ניקי שילר זירינג - השוטרת קריסטל
פרנק רוסלר - בר בק
ג'ניפר קולידג' - ג'נין סטיפלר, אמו של סטיב
אמריקן פאי מציגים: מחנה התזמורת הוא ספין אוף של טרילוגיית אמריקן פאי והסרט הראשון בסדרת "אמריקן פאי מציגים".
הסרט הופץ ב-DVD בארצות הברית ב-26 בדצמבר 2005, ולא בבתי הקולנוע.
הוא בוים על ידי סטיב ראש ונכתב על ידי בראד רידל.
הסרט מתמקד במאט סטיפלר, אחיו הצעיר של סטיב סטיפלר מהסרטים הקודמים, אשר נשלח לתזמורת הצועדת הידועה לשמצה, בה הוא פוגש נערה שגורמת לו לשנות את התוכניות שלו.
ג'ימי (ג'יימס הי פינג) צ'ונג: (ג'ן הי לי)
צ'אק שרמן / השרמינטור: (כריס אוון)
ד"ר סוזן צ'וי: (לילי מרי)
אמריקן סקולר הוא רבעון ספרותי אמריקאי.
אמריקן סקולר מוצא לאור בידי אגודת פי בטא קפא (Phi Beta Kappa Society), החל מ-1933. כתב העת זכה בארבעה פרסי כתבי עת לאומיים National Magazine Awards מידי האגודה האמריקאית לעורכי כתבי עת American Society of Magazine Editors.
בנושאי מסות ב-1999 ו-2003, פרס מצוינות כללי (בקטגוריית תפוצת קוראים מתחת ל-100,000) בשנת 2000 ועבור טורים קבועים בשנת 2006.
בנוסף לכך זכה אמריקן סקולר בארבעה פרסי עיתונות עצמאית מידי Utne Reader.
כתב העת נקרא על שם נאום שנשא ראלף וולדו אמרסון לפני אגודת פי בטא קפא בשנת 1837.
אמריקנו הוא קוקטייל המוכר רשמית על ידי איגוד הברמנים הבינלאומי.
הקוקטייל מורכב מ-30 מ"ל קמפרי, 30 מ"ל ורמוט אדום והשלמה של מי סודה.
את המרכיבים מוזגים לתוך כוס אולד פאשן עם קרח במזיגה ישירה ומקשטים בפלח תפוז או לימון.
האמריקנו הוגש לראשונה בשנת 1860 על ידי גאספר קמפרי שהקים את קבוצת קמפרי בקפה קמפרי.
בתחילה, קוקטייל זה נודע בשם מילאנו-טורינו בגלל המקור של מרכיביו: קמפרי ממילאנו והורמוט האדום צ'ינזאנו מטורינו.
בתחילת 1900 האיטלקים שמו לב כי אמריקנים רבים מזמינים את הקוקטייל הזה, על כן שונה שמו לאמריקנו.
אמריקנו הוא הקוקטייל הראשון שהזמין ג'יימס בונד בספר הראשון בסדרה של איאן פלמינג - קזינו רויאל.
בסרט רצח בעיניים בונד מזמין שוב את הקוקטייל הזה.
אמריקנו (באיטלקית: Americano - מילולית: אמריקאי) הוא משקה העשוי קפה מהמטבח האיטלקי.
המשקה מכיל אספרסו אשר נוספו לו מים רותחים.
כמות הקפאין במשקה זהה לכמות שבאספרסו, אולם טעמו שונה משל קפה שחור מבושל.
מקורו של המשקה בתקופת מלחמת העולם השנייה, לאחר שחרור איטליה על ידי בעלות הברית, ובייחוד על ידי חיילי צבא ארצות הברית.
החיילים האמריקאים נהגו לדלל את האספרסו, על מנת לדמות את טעמו לטעם הקפה שהם היו רגילים לו מארצות הברית (קפה דל בכמות הקפאין שבו).
לימים המשקה הפך פופולרי ברחבי אירופה וארצות הברית.
בארצות הברית לעיתים נכתב שמו של המשקה בצורה: Café Americano (כאשר המילה "קפה" נכתבת בצרפתית) או בצורה השגויה: Café Américano.
אמריקן פאי: האיחוד הוא הסרט הרביעי בסדרת סרטי "אמריקן פאי".
הסרט נכתב ובוים על ידי ג'ון הורביץ והיידן שלוסברג.
הקרנת הבכורה של הסרט התקיימה ב-5 באפריל 2012.
עלילת הסרט מאחדת שוב את החברים מהסרט הראשון, השני והשלישי.
אליסון הניגן - מישל פלאהרטי-לוינשטיין
כריס קליין - כריס "אוז" אוזטרייכר
שון ויליאם סקוט - סטיב סטיפלר "הסטיפמייסטר"
טארה ריד - ויקטוריה "ויקי" ליית'ם
מינה סובארי - הת'רדמויות משנה
קתרינה בוודן - מיה, חברתו של אוז
שרלין אמוייה - אלי, אשתו של קווין
ויק סאהי - הבוס של סטיפלר
קים וול - סוזן (אמא של קארה)
ג'ורג' כריסטופר ביאנקי - אוון
בנג'מין ארתור - צ'סטרהופעות קמאו
כריס אוון - צ'אק שרמן
רבקה דה מורניי - אמא של פינץ'
ניל פטריק האריס - מנחה של תוכנית מציאות
צ'אד אוצ'וסינקו - בתור עצמו
ג'ן קובר - חברה של ג'סיקה
אמריקן פאי מציגים: המייל העירום הוא קומדיית נעורים משנת 2006, השני בסדרת "אמריקן פאי מציגים".
אריק סטיפלר מתקשה לעמוד בשם המשפחתי אשר יצרו סטיב ומאט בני דודיו כאשר הוא הסטיפלר היחידי שעומד לסיים את לימודיו בתיכון שהוא בתול.
הוא נשאר בבית כדי לאונן אך כאשר סבתו מפתיעה אותו היא מתה מהתקף לב.
אריק מתוסכל מחברתו סטייסי אשר לא מוכנה לקיים איתו יחסי מין.
אריק וחבריו הטובים נוסעים לבקר את בן דודו דוויט באוניברסיטת מישיגן שם מתרחש מרוץ המייל העירום.
אריק וחבריו פוגשים בחורות שמשכנעות אותם לרוץ בעירום בסוף המרוץ אריק מתנשק עם ברנדי והנשיקה מופיעה בחדשות.
סטייסי רואה את זה ובעידוד חברותיה משתכנעת לוותר על בתוליה.
אריק מחליט לחזור כי הוא אוהב את סטייסי שבסופו של דבר מחליטה לשמור את עצמה והשניים עושים סקס בפעם הראשונה.
אמריקן פסיכו הוא סרט מותחן פסיכולוגי/קומדיה שחורה בכיכובם של כריסטיאן בייל ווילם דפו בבימויה של מרי הארון.
הסרט מבוסס על ספרו של ברט איסטון אליס בעל אותו השם.
הסרט הוצג לראשונה בפסטיבל סאנדנס בתאריך 14 באפריל 2000.
עלילת הסרט מתרחשת בסוף שנות ה-80. פטריק בייטמן הוא בנקאי השקעות עשיר שחי במנהטן.
למראית עין, חייו של בייטמן מושלמים: הוא מחזיק בדירה אופנתית וחדשה, מאורס לחברתו היפהפייה, עתידו הכלכלי מובטח, נתוניו הפיזיים מרשימים ביותר ומראיו טובים.
בייטמן מבלה במסעדות והמועדונים היקרים והאופנתיים ביותר.
לצד מראית העין הבוהמיינית והנוצצת, בייטמן מסתיר סוד אפל ונורא: הוא רוצח סדרתי.
בייטמן וחבריו מתהדרים בכרטיסי הביקור שלהם.
אחרי שבייטמן מובך מעליונותו של הכרטיס של עמיתו לעבודה פול אלן, הוא רוצח בהתקף של זעם חסר בית ואת כלבו בסמטה חשוכה.
במסיבת חג המולד, בייטמן מזמין את פול לארוחת ערב, לאחר שזה טועה בשמו ופונה אליו בשם מרקוס.
השניים יוצאים לארוחת ערב, בייטמן משכר את פול ומפתה אותו לבוא אל דירתו.
כאשר השניים מגיעים לביתו של בייטמן, הוא רוצח את פול בעזרת גרזן.
בייטמן נפטר מגופתו ולאחר מכן הולך לדירה של פול ולוקח מזוודה וכמה בגדים מהארון שלו, על מנת לעורר חשד כי פול נסע.
בייטמן משאיר הודעה בתור פול, ובה הוא אומר שהוא נסע ללונדון לכמה ימים.
לאחר שמשפחתו וחברתו של פול חושדים שהוא נעלם, דונלד קימבל, בלש המחפש את האמת בנוגע למה שקרה לפול, מגיע לפגוש את בייטמן במשרדו.
השניים מנהלים שיחה ובה בייטמן מנסה לברר מה המשטרה יודעת ולנסות לשכנע כי אולי פול באמת נסע ללונדון.
לאחר מכן, בייטמן מזמין שתי נערות ליווי לביתו, להן הוא קורא "כריסטי" ו"סברינה".
השלושה משתתפים באורגיה אלימה במיוחד בזמן שהוא מסביר להן על השיפור שראה בלהקת ג'נסיס אחרי שפיל קולינס החליף את פיטר גבריאל כסולן הלהקה.
שתי הנשים עוזבות את דירתו של בייטמן חבולות ופצועות.
למחרת, עמיתו של בייטמן, לואיס קרותרס, מציג לבייטמן וחבריו את כרטיס הביקור החדש שלו, דבר שמעצבן את בייטמן מאוד.
בייטמן מנסה להרוג את לואיס בשירותי המסעדה, אך נמלך בדעתו מפני שלואיס חושב שבייטמן חושק בו.
לואיס אומר לבייטמן כי הוא נמשך אליו כבר זמן רב ובייטמן נמלט על נפשו.
לאחר שביצע רצח נוסף, הפעם דוגמנית מקומית, מזמין בייטמן את מזכירתו לארוחת ערב.
היא מגיעה לביתו לפני היציאה למסעדה כדי לשוחח ובייטמן מצמיד אקדח מסמרים לחלק האחורי של ראשה ללא ידיעתה.
לאחר קבלת הודעת משיבון מארוסתו, מחליט בייטמן שלא להרוג את ג'ין ומבקש ממנה לעזוב לפני שהיא "תיפגע".
לאחר ארוחת צהריים עם קימבל, עורך פטריק אורגיה נוספת עם ידידתו הוותיקה אליזבת ועם "כריסטי" בדירתו של פול אלן.
בייטמן רוצח את אליזבת ואילו כריסטי מנסה להימלט מהדירה תוך שהיא נתקלת בגופות של כמה מקורבנותיו.
בייטמן רודף אחר "כריסטי" ורוצח אותה עם מסור חשמלי רגע לפני שהיא נמלטת מן הבניין.
כמה חודשים לאחר מכן, בייטמן מבטל בפתאומיות את אירוסיו עם אוולין.
באותו הלילה, הוא מוצא חתול כשהוא משתמש בכספומט, ומדמיין שהצג קורא "הכנס חתול רחוב אל תוך המכונה".
בייטמן מתכוון לירות בחתול, אולם אישה מבוגרת רואה אותו ומנסה לעצור אותו.
בייטמן יורה בה במקום והורג אותה.
מרדף משטרתי מתפתח אחריו, אבל בייטמן יורה על השוטרים, פוגע במכל הדלק של הניידת וזו מתפוצצת והשוטרים נהרגים.
לאחר מכן הוא מנסה לברוח למשרדו, אבל הוא נכנס בטעות לבניין המשרדים הלא נכון, דבר שגורם לו לרצוח את מאבטח הכניסה ואת השרת של הבניין.
כאשר הוא מגיע למשרדו הוא מתקשר אל עורך הדין שלו, הרולד, ומשאיר הודעה ארוכה במשיבון שבה הוא מתוודה על רוב הרציחות שלו ואף מפרט עליהן.
למחרת בבוקר, בייטמן מבקר בדירתו של פול, והוא מופתע לגלות שהבית פנוי ומוצע למכירה.
מתווכת הנדל"ן רואה בו כפולש ואומרת לו לעזוב את הבית באופן מיידי.
כאשר בייטמן הולך להיפגש עם עמיתיו ועורך דינו, ג'ין מוצאת שרטוטים מפורטים של רצח ואונס ביומנו של בייטמן.
במקביל, בייטמן רואה את עורך הדין שלו, הרולד, במסעדה עם החברים שלו, ומנסה לשכנע אותו שהוא פטריק בייטמן ורוצח סדרתי.
עם זאת, הרולד פונה אל בייטמן בשם "דייוויס", ובייטמן מבין שהווידוי שלו נתפס כבדיחה.
בנוסף לכך, הרולד שולל את האפשרות שפול נרצח, בטענה שאכל איתו ארוחת ערב בלונדון 10 ימים קודם לכן.
בייטמן מבין שהוא ימשיך להימלט מעונשו.
הוא מקונן על כך שלא היה שום קתרזיס בעקבות הווידוי, ושהוא עדיין נשאר בגדר תעלומה לעצמו.
למרות הכול, בייטמן עדיין רוצה לגרום כאב לאחרים.
הוא מסיים את המונולוג הפנימי שלו באומרו, "לווידוי הזה אין שום משמעות".
כריסטיאן בייל - בתפקיד פטריק בייטמן
וילם דפו - בתפקיד בלש דונלד קימבל
ג'ארד לטו - בתפקיד פול אלן
ג'וש לוקאס - בתפקיד קרייג מק'דרמוט
סמנתה מאתיס - בתפקיד קורטני רולינסון
קלואי סביני - בתפקיד ג'ין
קארה סימור - בתפקיד כריסטי
ג'סטין ת'רו - בתפקיד טימותי ברייס
ריס וית'רספון - בתפקיד אוולין וויליאמס
גווינביר טרנר - בתפקיד אליזבת
ביל סייג' - בתפקיד דייוויד ואן פאטן
מאט רוס - בתפקיד לואיס קרותרס
קריסטה סאטון - בתפקיד סברינה
ב-2002 יצא סרט ההמשך "אמריקן פסיכו 2" בכיכובה של מילה קוניס, המגלמת את רייצ'ל ניומן.
בסרט זה לא מופיע כריסטיאן בייל.
אמרלד לילי פנל היא שחקנית, סופרת, תסריטאית ובמאית קולנוע אנגלייה.
היא מוכרת בעיקר מהופעתה בתפקיד האחות פטסי מאונט בסדרת הדרמה "מיילדת" של ה-BBC.
פנל נולדה בלונדון למעצב התכשיטים תיאו פנל ולסופרת לואיז פנל (שם נעורים: מקגרגור).
היא למדה במרלבורו קולג', ואחר כך למדה אנגלית באוניברסיטת אוקספורד.
שם גילה אותה לינדי קינג מסוכנות הכישרונות United Agents שמייצג גם את קירה נייטלי.
אחותה קוקו פנל היא מעצבת אופנה.
פנל כיכבה בסיטקום "Chickens" יחד עם סיימון בירד, ג'ו תומאס וג'וני סוויט.
היא הצטרפה לצוות השחקנים של הסדרה "מיילדת" של BBC One בתפקיד פטסי מאונט, אחרי שצבעה את שערה לאדום.
בקולנוע שיחקה בסרטים "אנה קארנינה" (2012) ו"אלברט נובס" (2011).
ב-2017 גילמה פנל את דמותה של עדה לאבלייס בעונה השנייה של סדרת הדרמה "ויקטוריה".
ב-2008 הוזמנה פנל לכתוב תסריט לסרט קולנוע בשם "Chukka" (בהפקה של מדלן לויד ובר).
הסרט הוא קומדיה רומנטית על קבוצת בני נוער שנאבקים נגד סגירת בית הספר שלהם באמצעות התמודדות נגד נערים עשירים במשחק פולו.
בינואר 2013 יצא לאור הרומן הראשון שכתבה, ספר פנטזיה לילדים בשם "Shiverton Hall", בהוצאת Bloomsbury Children's Books.
בדצמבר 2012 הופץ הרומן כספר אלקטרוני בהוצאת Bloomsbury USA.
באמצע 2014 יצא לאור ספר ההמשך "The Creeper".
הספר היה מועמד לפרס ווטרסטונס לספרי ילדים לשנת 2014. ב-2015 פרסמה פנל את ספרה הראשון למבוגרים "Monsters".
בשנת 2019 החלה לעבוד על הסרטה הראשון "צעירה מבטיחה" ("Promising Young Woman"), בהשתתפותם של השחקנים האנגלים קארי מאליגן ואלפרד מולינה ושחקנים הוליוודים ביניהם: אליסון ברי, אדם ברודי, מקס גרינפילד וכריסטופר מינץ-פלאס.
ביולי 2024, פנל הודיעה כי הסרט הבא שלה יהיה עיבוד שלה לרומן "אנקת גבהים" של אמילי ברונטה.
שנה שם שם באנגלית תפקיד הערות 2006 משפט ועונש Trial & Retribution שינה בפרק "Sins of the Father" 2010 Mr.
מועמדת פרס גראמי לפסקול האוסף הטוב ביותר עבור מדיה חזותית (2025) 2024 ג'ון וויק מציג: בלרינה John Wick Presents: Ballerina סרט קולנוע; תסריטאית 2026 אנקת גבהים Wuthering Heights
נהר אמרלד הוא נהר קצר בפארק הלאומי יוהו, בהרי הרוקי הקנדיים בפרובינציית קולומביה הבריטית שבקנדה.
אורכו של הנהר כ-6.5 ק"מ והוא מנקז את מימיו של אגם אמרלד ונשפך אל נהר קיקינג הורס.
הנהר יוצא מקצהו הדרומי של אגם אמרלד, בגובה 1,288 מטרים מעל פני הים.
הנהר זורם בכיוון דרום, בדרכו נשפכים אליו שלושה נחלים: המילטון, ראסל וקנדל, ואז מתאחד נהר אמרלד עם נהר אמיסקווי והם נשפכים אל נהר קיקינג הורס, בגובה 1,171 מטרים מעל פני הים.
הנהר נקרא על שם האגם אותו הוא מנקז.
שמו של האגם ניתן לו על ידי הוועדה הגאוגרפית של קולומביה הבריטית, בדו"ח החמישי של הוועדה, מיום 30 ביוני 1904.
אמריש הוא כפר פלסטיני הנמצא עשרה קילומטרים דרומית-מערבית לחברון.
הכפר נמצא בנפת חברון שבדרום יהודה ושומרון.
לפי נתוני הלשכה הפלסטינית המרכזית לסטטיסטיקה, בשנת 2017 מנתה אוכלוסיית הכפר 2,208 תושבים.
אמריקן פאי מציגים: ספר האהבה הוא סרט קומדיית נעורים משנת 2009 שיצא ישירות ל-DVD.
קודי, אחיו הקטן של רוב, מעלה סרטון מביך שלו לרשת.
דיינה, חברה של נייתן מחליטה להתנזר מסקס עד לחתונה.
במהלך מסיבה של הלימודים רוב מנסה להגיד להיידי שהוא מאוהב בה ובטעות גורם לשריפת הספרייה.
למחרת במהלך ניקיון הספרייה רוב מוצא את התנ"ך של האהבה.
הוא מראה את הספר לחבריו והם מגלים שהספר הוא בגדר אגדה שעוברת שנים ברחבי הקמפוס.
הם מחליטים לנסות לשקם את הספר ומחליטים לחפש את כל האנשים שכתבו אותו וכך הם מגיעים לנח לוינשטיין.
באג הול בתור רוברט "רוב" שירסון.
ברנדון הארדסטי בתור מרשל לובצקי.
ג'ון פטריק ג'ורדן בתור סקוט סטיפלר.
קרטיס ארמסטרונג בתור פיטר או'דונל.
רוזנה ארקט בתור מדליין שירסון.
יוג'ין לוי בתור נח לוינשטיין.
אמריקנה הוא הרומן השלישי של הסופרת הניגרית צ'יממנדה נגוזי אדיצ'יה, שיצא לאור ב-2013 ותורגם לעברית על ידי גיל שמר להוצאת מחברות לספרות ב-2015. הספר מגולל את סיפורה של צעירה מבריקה ששמה איפמלו ומלווה אותה מנעוריה בניגריה, דרך ההגירה שלה לארצות הברית לצורך לימודים אקדמיים וכלה בהחלטה לשוב הביתה.
הספר מתוכנן לעבור עיבוד לסדרת טלוויזיה בכיכובה של לופיטה ניונגו.
עלילת הספר מתפרשת על פני שלוש יבשות.
איפֵמֵלוּ ואוֹבּינזֶה, תלמידי תיכון בלאגוס, מתאהבים.
בניגריה שלהם שולטת דיקטטורה צבאית, ומי שיכול בורח ממנה.
איפמלו — יפה ובוטחת בעצמה — נוסעת ללמוד באמריקה.
היא חווה מפלות וניצחונות, מוצאת ומאבדת מערכות יחסים וקשרי ידידות, ולאורך כל אותה תקופה רובץ עליה עולו של משהו שמעולם לא חשבה עליו במולדתה: גזע.
אובינזה קיווה להצטרף אליה, אך אמריקה שלאחר אסון התאומים מסרבת להעניק לו אשרת כניסה, והוא שוקע בחיים מסוכנים כשוהה לא חוקי בלונדון.
בחלוף השנים הוא איש עשיר בניגריה הדמוקרטית זה מקרוב, ואילו איפמלו נוחלת הצלחה ככותבת בלוג פוקח עיניים על גזע באמריקה.
איפמלו חוזרת לבסוף לניגריה ופוגשת באובינזה שוב.
"אמריקנה" הוא כינוי היתולי, ביקורתי, שאותו משייכים ניגרים לבני עמם ששבו משהות ממושכת בארצות הברית (או באנגליה), שתי ארצות שהן מחוזות חפץ נכספים.
זהו כינוי שמביע זלזול בהתנהגויות "מערביות" שנחשבות חוצפה וגסות רוח לעומת הנימוסים הניגריים ונטען שניגרים ששוהים זמן רב מחוץ לניגריה מאמצים התנהגויות כאלו, למשל בניגריה אם מישהו מעניק לחברו סיוע כספי, הוא מקפיד לעשות זאת כמעט בחשאי, כדי לחסוך מהמקבל מבוכה.
ניגרי שאימץ לעצמו התנהגויות מערביות מגיש את הכסף ומציע לחברו למנות את השטרות.
מנקודת מבט ניגרית זהו מעשה שלא יעשה.
הספר נבחר כאחד מ-10 הספרים הטובים ביותר לשנת 2013 על ידי עורכי The New York Times Book Review.
הספר זכה בפרס "National Book Critics Circle Award" ב־2013 והיה מועמד לפרס לסיפורת מאת נשים ב־2014 שבו זכתה דונה טארט
במרץ 2017 נבחר "אמריקנה" לספר שחייבים לקרוא כאשר חמישים אלף איש בניו יורק הצביעו לראשונה ברחבי העיר בפרויקט שנקרא "ספר אחד, ניו יורק אחת" כחלק מיוזמת קריאה קהילתית המעודדת את כל תושבי העיר לקרוא את אותו ספר.
תושבי ניו יורק שבחרו באמריקנה יכלו לקרוא אותו בחינם במשך 90 יום, באינטרנט, להאזין לו בגרסה מוקלטת, או לשאול אותו מהספריות הרבות הפזורות ברחבי העיר.
כמו כן נערכו בניו יורק אירועים שונים, הקשורים בספר.
חברת אמרל מספקת שירותים מקצועיים לתעשיות יצרניות בארץ ובעולם.
החברה הוקמה בשנת 2004 על ידי אמיר ואריאל מולד והחל משנת 2015 החברה הפכה להיות חברת בת של רפאל.
לאמרל חברת בת משלה: אמרל הנדסה AES, אשר הוקמה בשנת 2013. חברת אמרל מעניקה שירותים משלימים במגוון רחב של תחומים: ניסויים ותפעול, תיעוד הנדסי, כתיבה טכנית, פיתוח הדרכה, אימון ומאמנים, אחזקה, הטמעה ומערכות מידע.
תחום ניסויים ותפעול הוקם בשנת 2011 ומהווה מוקד ידע בעולמות הניהול וייעוץ מקצועי לניסויים.
במרוצת השנים התחום התרחב ומציע כיום חבילת שירותים מקיפה עבור לקוחות במגזר הביטחוני והאזרחי, בישראל ומחוצה לה: תכנון וייעוץ הנדסי לניסויים, ניהול והפעלת אתרי ניסוי, אינטגרציית מערכות, שירותי הדגמות ותצוגות יכולות.
מוקד התיעוד ההנדסי של אמרל הוא מהגדולים בארץ, ומונה כיום למעלה מ־80 עובדים.
המוקד מהווה יחידה מקצועית מתווכת בין פיתוח וייצור, ועוסק בשלושה עולמות תוכן מרכזיים:
תיעוד ושימור ידע לצרכים לוגיסטיים בקווי ייצור
מוקד הכתיבה הטכנית של אמרל מונה למעלה מ־30 עובדים, ביניהם מנהלי פרויקטים, מנהלי ומובילי איכות, כתבים טכניים מקצועיים, גרפיקאים ועורכים לשוניים.
העבודה מתבצעת עם תעשיות פיתוח תוכנה וחומרה, הנדסת מכונות ורובוטיקה, אלקטרוניקה וחשמל, תקשורת ועוד.
המוקד מתמחה בכתיבה על פי תקן בינ"ל, ובעריכה של ספרות מקצועית למערכות מורכבות באיכות גבוהה ובתחומים מגוונים:
מחלקת פיתוח ההדרכה החלה את פעילותה בשנת 2010, ומאז מפתחת הדרכה תוך שימוש בחדשנות טכנולוגית רלוונטית במגוון רחב מאוד של פרויקטי הדרכה בעולמות תוכן שונים.
מחלקת פיתוח ההדרכה מספקת ללקוחותיה מגוון רחב של תוצרים החל ממוצרי פיתוח הדרכה קלאסיים, דרך הפקת סרטונים ואנימציות, ועד מוצרים וירטואליים, הדרכה מבוססת משחוק, עולמות של מציאות רבודה והקמת חדר בריחה לימודיים.
תחום אימון ומאמנים פועל בשוק הביטחוני והאזרחי בישראל ומחוצה לה מאז שנת 2004.
התחום מספק שירותים מקצועיים ליחידות צבאיות, תעשיות ביטחוניות וגופים אזרחיים בעולם האימון המבוסס טכנולוגיות למידה מתקדמות – מרכזי הדרכה וסימולציה, תרגילי שטח דו-צדדי ואש חיה, ומסייע ללקוחותיו ביצירת, שמירת והעצמת כשירויות מקצועיות ברמת הפרט וברמת מסגרות רחבות היקף.
המחלקה מספקת שירותי אחזקה, תחזוקה ותמיכה טכנית למערכות מורכבות, עבור לקוחות במגזר הביטחוני והאזרחי בישראל ומחוצה לה.
עובדי המחלקה הם מהנדסי מכונות, הנדסאים וטכנאים בעלי רקע אחזקתי ותפעולי, וניסיון מעשי עשיר ומגוון.
המחלקה מתמחה בניתוח צרכים והגדרת מדיניות אחזקה ותחזוקה למערכות, לרבות יישום בפועל.
הצוותים מספקים שירותי תמיכה מקצועיים מרמת השדה והשטח ועד לרמת המעבדה, לצורך שמירה על רצף הפעילות התקין של המוצר כולל ניוד, אחסנה וניפוק של חלקי חילוף.
בנוסף, מפעילה המחלקה שירותי אחזקה למערכות ולציוד בדיקה בתחומי: פנאומטיקה ומכניקה, אופטיקה ואלקטרוניקה, אלקטרואופטיקה ועוד.
מחלקת הטמעה והדרכה מתמחה בהובלת תהליכי הטמעה למערכות מורכבות עבור לקוחות בארץ ובעולם.
פעילות המחלקה מתבססת על ניסיון מקצועי רב, ועל תפיסות ומתודולוגיות עבודה ייחודיות שפותחו עם השנים, וכוללות בין היתר: תהליכי אפיון והגדרת צרכים, ניתוח כשירויות ומיומנויות נדרשות, הגדרות תפקיד, למידת מערכות והתאמתן לצורכי לקוח (קסטומיזציה), הפקת תוצרי הדרכה וחניכה קלאסיים ומתקדמים, ומתן היזון חוזר מקצועי ליצרן ולתהליכי הפיתוח.
מחלקת מערכות מידע של אמרל מספקת שירותי מומחים לניהול, הקמה ותחזוקה של תשתיות מחשוב מתקדמות ומערכות מידע, בישראל ומחוצה לה.
במחלקה מועסקים אנשי תוכנה, מהנדסי תעשייה וניהול, מהנדסים והנדסאים בתחומי החשמל והאלקטרוניקה, בוגרי מדעי המחשב וקורסי ממר"מ.
המחלקה מתמחה במתן ייעוץ מקצועי לתכנון והקמת תשתיות מחשבים ותקשורת בסביבה פיזית ווירטואלית, כולל מתן שירותי מיגרציה ותמיכה ואחזקה בענן פרטי וציבורי (כולל גיבוי, אחסון ושרידות), תכנון והפעלת מוקדי HELPDESK, תמיכה במשתמשי קצה – PC, תחזוקת תוכנה וחומרה ופיתוח תשתיות.
בשנת 2013 הוקמה חברת "אמרל הנדסה" כחברת בת לאמרל והיא מתמחה בפיתוח מערכות אלקטרוניות במכשור רפואי, חקלאי וצבאי.
אמריקן פסיכו הוא סרט אימה-מותחן פסיכולוגי סאטירי אמריקאי שיבוים על ידי לוקה גואדאנינו על פי תסריט מאת סקוט ז.
ברנס שנכתב על בסיס הרומן באותו השם מאת ברט איסטון אליס.
אמריקנו (בפורטוגזית: Americano Futebol Clube) הוא מועדון כדורגל ברזילאי, שנוסד בשנת 1914 בעיר קמפוס דוס גויטקזס שבמדינת ריו דה ז'ניירו.
הקבוצה שיחקה בעבר בדרג הבכיר של הכדורגל הברזילאי.
מועדון הספורט "אמריקנו" הוקם בשנת 1914 על ידי האחים ברטוני, יוצאי אורוגוואי.
הקבוצה החלה לשחק באליפות מקומית.
באותה תקופה הייתה ריו דה ז'ניירו מדינה נפרדת וניהלה אליפות אזורית משלה, נפרדת מזו של ערי הסביבה – "אליפות פלומיננסה".
"אמריקנו" זכתה באליפות פלומיננסה חמש פעמים – לראשונה בשנת 1964 ולבסוף בשנת 1975. עם איחוד מדינת ריו דה ז'ניירו עם הערים הסמוכות, אוחדו גם האליפויות המקומיות, והוקמה אליפות ריו דה ז'ניירו בכדורגל.
באליפות זו סיימה "אמריקנו" במקום השני בשנת 2002, ושיחקה בדרג העליון עד לשנת 2021.
הקבוצה השתתפה בהליגה הברזילאית הבכירה החל משנת 1966, ובסך הכול שיחקה בה שמונה עונות.
הישגה הטוב ביותר היה המקום השמיני בעונתה הראשונה, 1966. הופעתה האחרונה בליגה הבכירה הייתה בעונת 1983.
בליגת המשנה הברזילאית שיחקה "אמריקנו" במשך 20 עונות, כאשר הישג השיא שלה היה המקום הרביעי (שהושג מספר פעמים).
הופעתה האחרונה בליגה זו הייתה בשנת 2002.
בהמשך השנים נחלשה הקבוצה, והופעתה האחרונה בתחרות ארצית הייתה בשנת 2018. נכון ל-2025 היא משחקת בדרג השני של אליפות ריו דה ז'ניירו בכדורגל.
"אמריקנו" השתתפה תשע פעמים ב, והגיעה לשלב שמינית הגמר בשנים 2004 ו-2009.
אצטדיון הקבוצה, שנחנך בשנת 1954, פורק בשנת 2014.
הדרבי העירוני נגד קבוצת גויטקזס מכונה "Goyta-Cano".
נכון לשנת 2025 נערכו 224 משחקים בין השתיים – "אמריקנו" ניצחה ב-79, "גויטקזס" ב-74, והיתר הסתיימו בתיקו.
אמרלד היא סדרת טלוויזיה בריטית מונפשת, שנוצרה על ידי הארייט מונקסטר, המשמשת כספין-אוף ל"איזדורה מון".
הסדרה שודרה לראשונה ב-27 בספטמבר 2025 בבריטניה, ובישראל בדיבוב עברי ב-14 בדצמבר באותה השנה בערוץ הילדים.
אמרלד ודלפינה יוצאות עם תיאודור לחפש את זהרורי הים מהספר של אמרלד.
אמרלד – נסיכת בנות ובני הים, שעובדת במסעדה.
דלפינה – האחות החורגת של אמרלד.
תיאודור – חד קרן ימי.
קורל – אמא של אמרלד והאמא החורגת של דלפינה.
אחרי שהתחתנה עם המלך אוסתר, הפכה למלכת הים.
המלך אוסתר – אבא של דלפינה והאבא החורג של אמרלד.
רודי – דג מלאך שתמיד כועס.
שם הדמותמדבב/ת במקורמדבב/ת בעבריתאמרלדפיית' אומולהעדי ביטידלפינהאיב רידלינגה קופרווסרתיאודורלא ידועערן מורשליהדר שחף-מעייןהמלך אוסתריובל בינדרקורלאליסון ארנופאיילת רובינסון
בנוסף, השתתפו בדיבוב העברי גם: שירלי לילו.
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון11927 בספטמבר 202529 בנובמבר 202514 בדצמבר 20257 בינואר 2026
ב-9 ביולי 2024, הודיעו שהסדרה תשודר לראשונה בשנת 2025 בבריטניה.
ב-28 באוגוסט 2025, חברת המכירות Madgic Distribution הודיעה שהסדרה תופק על ידי Kelebek Media, חברה בריטית עצמאית, עבור Sky Kids.
אמריקן קולג' הוא סרט קומדיה אמריקאי מ-2008.
לאחר שקווין, תלמיד תיכון בשנת לימודיו האחרונה, נזרק על ידי חברתו ג'ינה משום שהוא משעמם מדי, הוא לא רוצה ללכת לסוף השבוע של הכנס לסטודנטים שנה א' באוניברסיטת פילדמונט, אליו תכננו להשתתף יחד.
עם זאת, חבריו הטובים, קרטר ומוריס, משכנעים אותו שהחופשה בסוף השבוע תעזור לו להסיח את דעתו ממנה, לאחר שחברם פלטשר סיפר לו על סוף שבוע של ביקור אצל אחיו בקולג', בו הוא סבל משכב עם שלוש בחורות קולג' בו זמנית, אף על פי שלמד את החסרונות של שהותו.
זה משכנע את קווין ללכת לפילדמונט לסוף השבוע של הכנס לסטודנטים בשנה א' כדי להוכיח לאקסית שלו שהוא יכול להיות כיף במקום משעמם.
כשהם מגיעים למקום הם נופלים קורבן לאחוות הסטודנטים הפרועה באוניברסיטה כשחברי האחווה מציעים להם כניסה למסיבות השוות של המקום וזאת במחיר של אנסוף תעלולים והשפלות.
אמרת כנף או משפט מפתח (נקרא לעיתים catch phrase) הוא ציטוט שנאמר בהקשר כלשהו, התפרסם מאוד, נותר בזיכרון ונוהגים לשוב ולהזכירו.
אמרות כנף מקיפות תחומים רבים ולרוב מסתתרות בהן אירוניה או עוקצנות.
רבות מאמרות הכנף מיוחסות לאישים מפורסמים ורבות אחרות נאמרו על ידי דמות בספר, סרט או מחזה.
חלק מאמרות הכנף הופכות ל"סימן המסחרי" של האדם או הדמות שאמרו אותן.
בשונה מפתגם, אמרת כנף לא משמשת בהכרח ללימוד מוסר ולא נושאת בהכרח מסר אוניברסלי, אלא לרוב מייצגת משמעות היסטורית חד-פעמית.
לעיתים נוצרת אמרה באופן מפורש ומודע כעצם בעל חיים עצמאיים שנועד להיחרט בזיכרון.
כזו היא אמרתו של קאטו הזקן הרומי, "מלבד זאת אני סבור שיש להרוס את קרתגו", שבה סיים כל נאום שלו (קרתגו הייתה אויבתה המושבעת של רומי באותה עת).
פעמים אחרות נאמרה (או נכתבה) אמרת הכנף במסגרת רחבה יותר, ורק לאחר מכן הוענקו לה חיים עצמאיים.
דוגמה לכך היא הספר "מכתם לעגנון - אסופת פתגמים מתוך כתביו", שבו ליקט אורי סלע מתוך כתביו של ש"י עגנון משפטים הראויים להפוך לאמרות.
אמרות כנף שנמסרו מפי דמויות בדיוניות
מאות אמרות כנף מקורן במחזותיו של ויליאם שייקספיר.
עשרות מהן נתרמו על ידי המלט, אחד המחזות הנודעים ביותר של שקספיר ובכלל.
ביניהן: "להיות או לא להיות, זו השאלה", "מילים, מילים, מילים", "אל המנזר לכי", ועוד.
בספרו של הסופר הצ'כי ירוסלב האשק, החייל האמיץ שווייק, קובע הגיבור, שווייק, להיפגש עם דמות אחרת בקפה 'הגביע' "בשש אחרי המלחמה", ביטוי שהפך לאמרת כנף.
בסרט שליחות קטלנית אומרת דמות "המחסל" את המשפט "אני אחזור" (I'll be back), שהפך לאמרת כנף, וכמעט לסמל המסחרי של השחקן ארנולד שוורצנגר.
לאחר הצלחת הסרט, ניסו התסריטאים והבמאים של רבים מסרטיו הבאים לתת לו "אמרת כנף" כזו שתסמל את הסרט כולו, ובחלק לא מבוטל מהמקרים אף הצליחו.
בסרטי ג'יימס בונד אומרת הדמות ג'יימס את המשפט החוזר בכמעט כל הסרטים: "השם הוא בונד, ג'יימס בונד", והפך לאחד מהמשפטים הידועים בקולנוע.
בעולם הקומיקס של מארוול נמצאת אמירת הכנף "הנוקמים התאחדו!" ("!Avengers Assemble") אשר נאמרת כל פעם כשחבורה יוצאת לקרב.
המשפט עצמו הופיע בסרט "הנוקמים: סוף המשחק", לאחר שקפטן אמריקה מזמן את המיולניר לידו, ופותח את הקרב הסופי נגד ת'אנוס.
המשפט מסרט הפולחן "הנסיכה הקסומה" (1987) "שלום!
שמי הוא איניגו מונטויה, הרגת את אבי, היכון למות!" ("!My name is Inigo Montoya.
Prepare to die.") הפך למטבע לשון וקיימות עליו פרודיות רבות.
ובשנת 2002 בחר בו מכון הסרטים האמריקאי כאחד מסרטי האהבה הגדולים בכל הזמנים.
ישנו שפע ספרי אמרות, שהאמרות מקובצות בהם על פי קטגוריות אחדות:
לפי נושאים, למשל: אהבה, כישרון, כעס וכו'.
דוגמה לכך הוא ספרו של אדיר כהן, "ספר הציטטות הגדול", שיצא לאור בשנת 1996, ובו 560 עמודים של ציטטות המקובצות לפי נושאים.
לפי אומרן, למשל אמרות המיוחסות לאיינשטיין, לצ'רצ'יל וכו'.
לעיתים יוצא ספר אמרות שמכיל ציטוטים של אישיות אחת שהרבתה באמרות שפר.
כזה הוא מארק טוויין, למשל.
חלק ניכר מהפעילות של איסוף אמרות עבר בשנים האחרונות אל האינטרנט, אך עדיין יוצאים לאור גם ספרי אמרות (שהם מרכיב בסיסי בקטגוריה הקרויה "ספרי מתנה").
אמרות כנף שיוחסו לאישים מפורסמים באופן שגוי
לעיתים מיוחסת לאדם אמרה שאותה לא אמר.
יש טוענים כי משפט זה נאמר לראשונה על ידי דוכסית של טוסקנה בסביבות 1760 או מוקדם יותר, ואומץ שנים מאוחר יותר על ידי אחותה של מארי אנטואנט, מריה קרולינה, מלכת נאפולי.
"הגם אתה, ברוטוס?", מילותיו האחרונות של יוליוס קיסר על בגידת חברו ומי שלפי השמועות הלא-נכונות היה בנו הבלתי חוקי מרקוס יוניוס ברוטוס, הושמו בפיו על ידי שייקספיר במחזהו "יוליוס קיסר".
האמירה המפורסמת של שרלוק הולמס לעוזרו: "אלמנטרי, ווטסון יקירי" (Elementary, my dear Watson) לא נזכרת בשום מקום בספרים המקוריים של ארתור קונאן דויל.
אמרתו של וולטר "אינני מסכים עם אף מילה מדבריך, אך אגן עד מוות על זכותך להשמיעם" לא נמצאת בשום מקום בכתביו, ולמעשה נטבעה בספר עליו שנכתב על ידי הסופרת אוולין ביאטריס הול.
אמת או חובה הוא משחק חברה האופייני לילדים ולמתבגרים.
המשחק מתאים במיוחד לקבוצות מעורבות מינית, שבהן המשתתפים מכירים אלו את אלו ולעיתים מכיל מטלות ושאלות בעלות אופי מביך, מיני או מקורי.
במהלך המשחק מסובבים בקבוק, המשמש לקביעת המשתתפים בסיבוב הבא.
המשתתף שאליו מצביעה פיית הבקבוק נשאל את השאלה: "אמת או חובה?".
אם בחר "אמת", ישאל אותו האדם שעליו מצביעה תחתיתו של הבקבוק שאלה, שעליה הוא חייב לענות בכנות בפני כל הנוכחים.
השאלה היא שאלת כן/לא, הפותחת במילים: "האם אמת ש...".
אם בחר "חובה", יטיל עליו האדם שעליו מצביעה תחתיתו של הבקבוק מטלה, הפותחת במילים "חובה עליך...".
בגרסה אחרת, מטיל המטלה הוא זה שנאלץ למלא אחר המטלה (או לענות על שאלה) בסיבוב הקודם.
כאשר משחקים את המשחק במשך זמן רב ביחס למספר המשתתפים, מורגש ההבדל בין הגרסאות: בגרסה הראשונה, הזוגות של השואל והנשאל קבועים.
בגרסה השנייה, העניין רב יותר.
בגרסאות אחרות נתווספו האפשרויות "חובתיים" ו"סולם אהבה".
האפשרות חובתיים מוטל על המשתתף לבצע משימה אחת מתוך שתי משימות.
באפשרות סולם אהבה צריך המשתתף לדרג את היושבים בדרגות חיבה ואהבה.
ניתן לבצע שינויים בין הגרסות כאשר אפשרות אחת מושמטת ואחרת מתווספת.
במשחק יש סיכוי גבוה יותר להשתתף בסיבובים רבים יותר למשתתף שהגזרה הזוויתית שהוא תופס במעגל גדולה יותר.
במשחק יש את האפשרות להטיל וטו, מה שאומר שאפשר לבטל את המשימה או לא לענות על השאלה.
בתחילת המשחק אפשר לקבוע כמה הטלות וטו כל אחד יכול לעשות.
אמרסון, לייק ופאלמר הייתה להקת רוק מתקדם הנחשבת לאחת המשפיעות ביותר בסוגה זו.
הלהקה מורכבת מן הקלידן קית' אמרסון (שפעל קודם בלהקת דה נייס), הבסיסט גרג לייק (מלהקת קינג קרימזון) והמתופף קרל פאלמר (שפעל קודם בלהקות העולם המטורף של ארתור בראון, ואטומיק רוסטר).
בתחילת שנות ה-70 שקלה הלהקה לצרף לשורותיה את הגיטריסט ג'ימי הנדריקס, אך הדבר לא התממש עקב פטירתו זמן קצר לאחר מכן.
הלהקה ניגנה רוק מתקדם בצורה מעט אלטרנטיבית.
שלא כמקובל, הרכב הלהקה לא כלל גיטריסט (אף על פי שלייק ניגן על גיטרה מדי פעם).
נעשה שימוש רב ביצירות של מלחינים קלאסיים שיצירותיהם עובדו בסגנון הרוק, ניסיונות שלא תמיד התקבלו על ידי הקהל.
השימוש בחומרים מסגנונות הג'אז והמוזיקה הקלאסית על ידי הלהקה נחשב לנועז ביחס למה שהיה נהוג באותה תקופה.
הלהקה הייתה פופולרית עד עליית הפאנק בסוף שנות השבעים, אז חלה ירידה כללית בפופולריות של הרוק המתקדם.
קית' אמרסון פגש את גרג לייק מאחורי הקלעים של הופעה משותפת של דה נייס וקינג קרימזון בסן פרנסיסקו.
כבר שם השניים החליטו להקים הרכב יחד.
השניים צירפו את קרל פאלמר והקימו את ההרכב, ללא גיטריסט קבוע.
ELP החלה לנגן ביחד באופן קבוע בשנת 1970. הלהקה פרצה לתודעה העולמית בפסטיבל האי וייט.
הביקורות ללהקה מאז היו מעורבות.
ELP הוציאה את אלבום הבכורה שלה בדצמבר של אותה שנה.
האלבום נשא את שם הלהקה.
אותו אלבום זכה להצלחה, בעיקר בגלל הלהיט Lucky Man, אותו כתב גרג לייק בגיל 12 בלבד.
להיטים מסוג זה, והאפוסים של אמרסון, היו אלו שהיוו שורש למוזיקה הייחודית של הלהקה.
בנוסף, ניתן לשמוע באלבום זה את אחד מהשימושים הראשונים מאז ומעולם בסינטיסייזר "מוג".
ב־1971 יצא התקליט השני של ELP שנקרא Tarkus, שכלל את היצירה שעל שמה נקרא התקליט.
היצירה הארוכה שהשתרעה על צד שלם של התקליט, הייתה יצירה בעלת אופי רועם במקצת.
אלבום זה זכה לשבחים רבים מצד מאזינים ומבקרים, והגיע לראש מצעד המכירות.
חצי שנה בלבד אחרי יציאת האלבום השני, העיבוד של ELP היצירה 'תמונות בתערוכה' (Pictures at an Exhibition) של המלחין הרוסי מודסט מוסורגסקי יצא לאור.
היצירה זכתה לעיבוד רוק תוסס במיוחד, שהוקלט בהופעה חיה.
לאחר מכן יצא האלבום טרילוגיה (Trilogy).
זהו אלבום חשוב בקריירה של ELP.
האלבום כולל יצירה בעלת שני חלקים שנקראת The Endless Enigma (שבין שני החלקים נשמעת "פוגה" של אמרסון), ביצוע למוזיקת המערבונים מאת אהרן קופלנד, ולהיט נוסף שהולחן בידי לייק - "From the Beginning".
מעט לאחר יציאת האלבום, יצאו הלהקה לסיבובי הופעות באנגליה, בארצות הברית, במזרח הרחוק ובמקומות נוספים בעולם.
בשלב מסוים נתקל אמרסון בציוריו של ה.ר.
זו הסיבה שגיגר עיצב את העטיפה לאלבומם החמישי Brain Salad Surgery.
האלבום החמישי יצא בדצמבר 1973. האלבום כלל את היצירה Karn Evil 9, יצירה בת שלושים דקות, ביצוע להמנון "ירושלים", המושר גם בכנסיות, טוקטה - ביצוע לפרק מתוך קונצ'רטו לפסנתר של המלחין הארגנטינאי אלברטו חינסטרה, ועוד להיט של לייק - "Still...
לאחר יציאת האלבום יצאו השלושה לסיבוב הופעות ענק בכל העולם.
סיבוב ההופעות הזה נכנס להיסטוריית הרוק בכל הזמנים.
לעייני רבים, "תור הזהב" של הלהקה עבר לאחר סיבוב ההופעות המוצלח.
בשנים 1975 - 1977 שמרו חברי הלהקה על פרופיל נמוך, ואף שקלו להוציא תקליטי סולו.
אך בכל זאת, הלהקה הוציאה את התקליט Works Volume 1 במרץ 1977.
לאחר סיבוב ההופעות של האלבום, שכדי לבצעו שכרה הלהקה תזמורת, החלו להיווצר מתחים בין חברי הלהקה, אך הלהקה נשארה שלמה.
האלבום Works Volume 2 יצא לאור בשנים 1977 - 1978. האלבום התקבל בזלזול על ידי המבקרים והמאזינים.
ב-1979 יצא האלבום Love Beach שזכה להתעלמות כמעט מוחלטת.
הלהקה סבלה ממשברים רבים, עד שלבסוף הובילו להתפרקותה במהלך אותה שנה.
הלהקה התאחדה במלואה רק 12 שנה אחרי הפירוק.
עד אז כל אחד עבד לבד.
אמרסון פנה להלחין מוזיקה לסרטים, לייק הוציא שני תקליטי סולו, ופאלמר הצטרף ללהקה של פליטים מלהקת יס ומלהקת קינג קרימזון הנקראה אסיה.
בשנת 1985 התאחדה הלהקה חלקית.
פאלמר עדיין היה בלהקת אסיה, ובמקומו נלקח לתפקיד מתופף בשם קוזי פאואל, והוקמה הלהקה אמרסון, לייק ופאואל.
השלישייה המאוחדת חלקית אף הוציאה אלבום.
האלבום הצליח יחסית, אך הביקורות היו שליליות מצד המבקרים.
לאחר שהחוזה של פאלמר הסתיים, נפגשו השלישייה לחזרות ביחד, אך לייק לא הסתדר עם השניים האחרים, ולא הסכים להמשיך לעבוד.
בשלב זה פאלמר ואמרסון הקימו הרכב בשם Three, אך אלה התפרקו במהירות.
מנהלה של חברת תקליטים קטנה הציעה ל-ELP להתאחד מחדש, וכך היה.
בתחילת שנות ה-90, לאחר 12 שנים, התאחדה הלהקה.
ב-1992 הוציאה הלהקה את האלבום Black Moon, וכמה חודשים לאחר יציאת האלבום יצאה הלהקה לסיבוב הופעות עולמי גדול, שנגמר ב-1993. לאחר הסיבוב הוציאה הלהקה אלבום חי שנקרא Live at the Royal Albert Hall.
ואחרי ארבע שנים של משברים שונים אצל חברי הלהקה, ELP יצאה לסיבוב הופעות נוסף באמריקה ובאירופה.
בשנת 1994, הקליטה הלהקה את אלבומה האחרון In the Hot Seat ויצא לאור באותה שנה.
לאחר מכן, הלהקה התפרקה שוב.
ב-2010, הלהקה הופיעה במסגרת איחוד חד פעמי כציון יובל 40 שנה להקמת הלהקה.
לאחר ההתפרקות הסופית של הלהקה, המשיכו חבריה להופיע בנפרד ברחבי העולם.
בשנת 2016, נמצא אמרסון מת בביתו, כשהתברר לאחר מכן שהתאבד בירייה בראשו.
באותה שנה, מספר חודשים לאחר מותו של אמרסון, נפטר לייק לאחר מאבק ארוך במחלת הסרטן, כשהוא בן 69 במותו.
אַמְרָפֶל מלך שנער, נזכר בתנ"ך ב כאחד ממלכי קואליציית ארבעת המלכים שהוקמה יחד עם אריוך מלך אלסר, כדרלעמר מלך עילם ותדעל מלך גוים, למטרת דיכוי מרד של חמשת מלכי כיכר הירדן שכרתו ביניהם ברית על מנת למרוד במלכי מסופוטמיה.
אמרפל הוא הדמות הראשונה במקרא אליה מוצמד התואר מלך.
ארבעת המלכים, בהנהגת כדרלעומר, באו לכנען כדי להכניע את מלכי כיכר הירדן שמרדו בכדרלעומר.
בדרכם הכו בעמים נוספים, בהם הרפאים, החורים הכנעניים, האמורים ועוד.
במלחמתם כנגד חמשת מלכי כיכר הירדן הכניעו ארבעת המלכים את המורדים, שבו מהם שבי רב ובזזו את כל רכושם.
בדרכם צפונה אל ארצותיהם רדף אחריהם אברהם, ובאזור דמשק השיג אותם, הביסם, והשיב את השבויים והרכוש למלכי כיכר הירדן.
השם אמרפל נזכר גם בטקסטים באוגרית בתעתיק עמרפ, כאשר האות ל' חסרה.
על פי המקרא, שנער הוא למעשה שמה הקדום של בבל, כפי העולה ממעשה דור הפלגה: , וכך היא גם הדעה הרווחת בקרב חוקרי המקרא, דבר המסתדר עם אחת ההשערות אשר נוטה לזהות את אמרפל עם חמורבי עצמו, שנודע גם כעמורפי.
השערה אחרת מזהה אותו עם אובל-פי-אל השני מלך אשנונה.
יוסף בן מתתיהו, בספרו "קדמוניות היהודים", טוען כי אמרפל היה שר צבא אשורי שנשלח עם שלושת שרי הצבא האחרים למסע ענישה בכנען; יחדיו בזזו שרי הצבא את סוריה והכניעו את מלכי כיכר הירדן אשר מרדו באשור.
בתלמוד נאמר כי אמרפל אינו אלא נמרוד, והאמוראים רב ושמואל נחלקו אודות שני שמותיו אלו:
בספר הישר מובא ביאור אחר לשינוי השמות אמרפל-נמרוד: , כאשר הכוונה היא לכישלון בניית מגדל בבל, שאף את בנייתו מייחס הספר לנמרוד.
שמו של הנבל הראשי בספר אדון הטלקינזיס הוא אמרפל.
מופיע גם כדמות מרכזית ב"הלב הקבור" וב"הלשון נושלה" לשמעון אדף.
אמרסון, לייק ופאלמר הוא אלבום הבכורה של להקת הרוק המתקדם אמרסון, לייק ופאלמר.
בעטיפת האלבום ניתן לראות מעין יונה אשר בוקעת מן המוח האנושי.
האלבום מתחיל עם עיבוד רוק סוער ליצירה מאת המלחין בלה בארטוק.
אחד עיבודים שנזכרו כאלה אשר עיצבו את האופי המיוחד של הלהקה.
הרצועה השנייה היא יצירה אקוסטית שנכתבה בידי לייק.
הרצועה השלישית הוא קטע חי וסוער יותר מקודמו.
שם ניתן לשמוע באופן ברור את השימוש האופייני של אמרסון באורגן האמונד.
היצירה הרבעית היא יצירה בת שלושה חלקים.
החלק הראשון הוא קטע סולו לאורגן אקוסטי, החלק השני הוא קטע סולו לפסנתר, והחלק השלישי
מנוגן עדיין עם פסנתר, אך מצטרפים גם הבס של לייק, והתופים של פאלמר.
היצירה החמישית היא פרי שיתוף הפעולה בין אמרסון לפאלמר.
זוהי יצירה אינסטרומנטלית שבה פאלמר מככב עם סולו תופים ארוך ומיוחד.
האלבום נגמר עם בלדה פרי עטו של לייק.
את הבלדה הזאת כתב לייק כאשר היה בן 12. השיר האחרון בתקליט היא זו שפרסמה אותם והביאה את הלהקה לתודעת הציבור.
האלבום הוא פריצת דרך גם מבחינה טכנולוגית.
אלבום זה הוא מבין ההקלטות הראשונות בהם מככב הסינתיסייזר האנלוגי מסוג "מוג".
קית' אמרסון - אורגן, אורגן חשמלי, פסנתר, סינתיסייזר
במיתולוגיה הפרסית, אמשא ספנדאן (פרסית: امشاسپندان; האלמותיים הטובים) היא קבוצה של שבעה אלים ואלות התומכים באהורה מאזדה ונאבקים למען הטוב וכנגד אנגרה מאינו וקבוצתו המכונה דיווים.
בקבוצת אמשא ספנדאן לוקחים חלק:
וַהְמַן – "מחשבה טובה".אווסטית: Vohu Manah; פרסית חדשה: בַּהְמַן (بهمن)
אווסטה: Aša Vahištā; פרסית חדשה: ארדיבּהשת (اردیبهشت )
אווסטה: Xšaθra Vairya; פרסית חדשה: שהרוור (شهریور)
אווסטה: Spənta Ārmaiti; פרסית חדשה: ספּנדארמד (سپندارمد)
הורדאד – "שלמות" או "מכלול".
אווסטה: Haurvatāt; פרסית חדשה: ח'ורְדאד (خرداد)
אווסטה: Amərətāt; פרסית חדשה: אמׂרְדאד (اَمُرداد)
ספנטה מניו – "הרוח הטובה".
בחיבורים מאוחרים יותר מופיע גם:
אווסטה: s(ə)raoša; פרסית חדשה: סְרוש (سروش)
אמרסון פריירה דה רוזה (בפורטוגזית: Émerson Ferreira da Rosa, נולד ב-4 באפריל 1976) הוא כדורגלן עבר ברזילאי ששיחק בעמדת הקשר האחורי במועדוני צמרת בברזיל וברחבי אירופה, והיה קפטן נבחרת ברזיל.
הוא ידוע בעיקר בשמו הפרטי, אמרסון.
ה"פומה", כפי שהוא מכונה, נחשב ליד ימינו של פאביו קאפלו, המאמן.
הוא שיחק במרכז ההגנה של קבוצת גרמיו מפורטו אלגרה, שזכתה בגביע הליברטדורס ב-1995, לפני שאותר והוחתם על ידי קבוצת באייר לברקוזן הגרמנית.
בלברקוזן הוא עשה את המעבר מההגנה למרכז הקישור.
שלוש עונות בילה אמרסון בגרמניה (1997-2000), שם הוא התאקלם ואף קיבל דרכון גרמני.
במקביל הוא ערך בכורה בנבחרת וצורף ברגע האחרון לסגל ברזיל למונדיאל 1998, עקב פציעה של רומאריו.
המועדון הבא שלו היה א.ס.
רומא, שם חבר לקאפלו וביסס את מעמדו כאחד הקשרים הטובים בעולם.
כבר בעונתו הראשונה בקבוצה, עונת 2000/01 עזר לרומא ולקאפלו לזכות באליפות הסרייה א'.
את ההכנות למונדיאל 2002 הוא החל כקפטן הנבחרת, אולם פציעה מביכה - הוא שבר את ידו כשעמד בשער לשם שעשוע באימון - מנעה ממנו מלשחק בטורניר שבו זכתה ברזיל.
במקומו הניף את גביע העולם קאפו.
בקיץ 2004 החליט קאפלו לעבור מרומא ליריבתה יובנטוס.
הפעולה הראשונה של "דון פאביו" בטורינו הייתה הבאתו של אמרסון לקבוצה.
השניים נחלו הצלחה גם בסטאדיו דלה אלפי, כשזכו בשתי אליפויות רצופות.
אך שתי האליפות נשללו מהקבוצה, עקב שערוריית שחיתות שפרצה בכדורגל האיטלקי בקיץ 2006. יובנטוס נענשה בחומרה על ידי ההתאחדות האיטלקית ונאלצה לרדת לליגת המשנה.
אמרסון וקאפלו לא ירדו יחד איתה, אלא עברו לריאל מדריד.
בקיץ 2007 חזר אמרסון לסרייה א', כאשר הצטרף למילאן.
זו הייתה קבוצתו השלישית באיטליה לאחר רומא ויובנטוס.
בתום שתי עונות במילאן הוא חזר לברזיל והצטרף לסנטוס, אך לאחר זמן קצר פרש ממשחק פעיל.
אמשינוב (בכתיב יידי: אַמשינאָוו; בפולנית: Mszczonów, "משצ'וֹנוּב") היא עיירה בפולין.
העיירה היא מקום הולדתה של חסידות אמשינוב – ענף של חסידות וורקא.
בין מלחמות העולם נמנו בעיירה כ-2,200 יהודים, כמחצית תושביה, והתקיימה בה פעילות של המפלגות היהודיות השונות.
עם כיבוש העיירה בידי הגרמנים ב-5 בספטמבר 1939, רצחו בה אלו עשרות יהודים, חלקם בבית כנסת שהציתו על יושביו, והטילו על הקהילה גזירות שונות.
בסוף 1940 רוכזו כ-2,000 יהודי העיירה בגטו שהוקם בה, ממנו הוצעדו בתחילת פברואר 1941 לז'יררדוב הסמוכה, וממנה הועברו לגטו ורשה.
אמת היא היגד הקובע כי טענה או אמירה היא נכונה וודאית.
המושג "אמת" הוא אחד המושגים המורכבים שהעסיקו פילוסופים והוגים לאורך ההיסטוריה.
אין תשובה חד משמעית לשאלה מהי אמת, שכן היא נחקרת ומשמעותה מתפתחת בתחומים שונים כמו פילוסופיה, לוגיקה, מדע, דת ועוד.
מקובל להגדיר הצהרה בשיטה דיכוטומית: אמת או שקר אך מסתבר שיש השגות גם בנושא זה.
נקודות המחלוקת בדרך כלל הן על הפירוש של מציאות שעל קיומה אין עוררין.
המושג "אמת" עומד במרכז השיח הפילוסופי, הדתי, המדעי והחברתי במשך אלפי שנים.
הבנת משמעויותיו השונות והשלכותיו על חיינו היא חיונית להבנת העולם סביבנו.
לפיכך המושג "אמת" מעורר מחלוקות.
הגדרת המושג תלויה בהקשר, בתפיסה האישית ובמסגרת הדיון.
למרות הקושי בהגדרה מדויקת החיפוש אחר האמת הוא חלק בלתי נפרד מהחיים האנושיים והוא חיוני להתפתחות האישית והחברתית.
הצהרות הן משפטים מתמטיים, פסוקים לוגיים, טענות, עמדות ואמונות אשר יכולים להיות אמת או שקר.
הקניית משמעות להצהרה כרוכה בציון המציאות שלה ונסיבות אמירתה.
בלוגיקה, במתמטיקה ובמדעי הטבע האמת מוגדרת כאקסיומה ואילו בתאולוגיה, פילוסופיה ובאפיסטמולוגיה מתקיים דיון בפירוש ובמשמעות של האמת ובשאלה האם וכיצד ניתן לדעת מהי האמת.
כבר בדתות עתיקות מוזכר נושא זה וגם הפילוסופיה היוונית עסקה בדרכים להגיע אליה.
למעשה בני אדם הם תמיד סובייקטיבים בבחינת המציאות ולכן המטרה היא לחתור לרמה של אמת יותר בהירה ויותר וודאית כך גם במחקר ובפילוסופיה: כל הצהרה נדרשת לשאלה, בחינה והפרכה.
האם יש מציאות אחת או יותר?
אמת אחת או כמה אמיתות המתייחסות לאותה מציאות?
הוכחת האמת: כיצד נוכל להוכיח באופן חד משמעי שהצהרה היא אמת?
ידע אנושי מוגבל: יכולתנו לתפוס את המציאות מוגבלת ולכן תמיד קיימת האפשרות לטעות.
שינוי הידע: הידע שלנו מתפתח ומתעדכן כל הזמן ולכן מה שנראה כאמת היום יכול להיות שגוי מחר.
פרידריך ניטשה: ""ודאות בלתי אמצעית", "הכרה מוחלטת" ו"דבר כשהוא לעצמו" - כולם בגדר סתירה פנימית!
הגיע הזמן להשתחרר מהמילים המדיחות!"במהלך היסטוריה האנושית פילוסופים או כהני - דת וחוקרים פיתחו תיאוריות שמטרתן להגדיר שיטה עקבית ואחידה להגדרת הצהרה כאמת.
תאורית ההתאמה (Correspondence Theory): משפט (הצהרה) הוא אמיתי אם הוא מתאר מצב קיים.
כלומר היא מתארת את העולם כפי שהוא באמת.
אריסטו: "לומר על מה שקיים שהוא קיים ועל מה שאינו קיים שהוא אינו קיים, זה האמת." שלום רוזנברג המחיש תורה זו באמצעות משל התצרף (פאזל):" אני יודע שהצלחתי להרכיב את התצריף כראוי, אם התמונה שעל האריזה זהה לתמונה שהתקבלה על ידי הרכבתו ".
גישה זו היא אולי העתיקה מבין הגישות הפילוסופיות על האמת – ואחזו בה סוקרטס, אפלטון, אריסטו ואוגוסטינוס.
תאורית העקביות (Coherence Theory): (אקסיומה)-אמת מסתמכת על עקביות פנימית של טענות.
אמירה היא אמיתית אם היא משתלבת באופן עקבי עם מערכת של אמירות אחרות שאנו מקבלים כאמיתיות.
גארט: "אמת היא תכונה של מערכת של אמונות ולא של אמונה בודדת." בדרך-כלל קבוצת הטענות מתארת את העולם האמיתי באופן הטוב והשלם ביותר.
תאורית הפרגמטיזם (Pragmatism Theory): אמת מתקיימת אם היא מועילה, מסבירה תופעות ומאפשרת לנו להתמודד עם העולם.
דוגמה: " חיידקים פתוגנים גורמים למחלות".
ויליאם ג'יימס: "אידיאה היא אמיתית אם היא עובדת."
תאורית האוטונומיה של האמת: האמת ניכרת מעצמה ואינה צריכה ראייה.
(בספרות תורנית מכונה "האמת עדה לעצמה").
תאורית המסד (Foundationalism): כל אמת נקבעת לפי מסד ודאי כלשהו עליו היא חייבת להישען.
כלל האמיתות בעולם חייבות להישען ולהיקבע על פי אותה נקודת מסד ראשונית ודאית המקנה לכל השאר את אמיתתן אם הן אכן נשענות או נגזרות ממנה.
תיאורית הקונצנזוס: הצהרה היא אמת אם נוסחה על-ידי מי שהוסמך בנושא.
גישה זאת אומצה בעיקר בשלושת הדתות המונותאיסטיות ומבטאת את הבסיס לכתבי הקודש.
תיאוריההתמקדותיתרונותחסרונותתורת ההתאמההתאמה למציאותאינטואיטיבית, קשורה למדעקושי להגדיר "מציאות "תורת הקוהרנטיותעקביות פנימיתמתאימה למערכות אמונות מורכבותקושי להעריך עקביות של מערכות גדולותתורת הפרגמטיזםתועלתמתאימה להתקדמות מדעית, גמישהעלולה להוביל לרלטיביזםתורת האוטונומיהפשטותנמנעת מבעיות פילוסופיות מורכבותאינה מספקת הסבר עמוק על מהי אמת
אמת אובייקטיבית: אמת אינה תלויה בדעות או אמונות של אנשים.
היא קיימת באופן עצמאי ומחכה להתגלות.
אמת אבסולוטית: סוג של אמת אובייקטיבית שנכונה בכל זמן ובכל מקום.
סוג אמת זה נחשב על פי בעיית האינדוקציה לבלתי ניתנת למציאה.
אמת סטטיסטית: "אמת סטטיסטית" היא מסקנה הסתברותית המבוססת על ניתוח נתונים.
חשוב להבין את ההבדל בין אמת מוחלטת להסתברות ולזכור שהמסקנות הסטטיסטיות תמיד תלויות במדגם ובשיטה.
האמת כעניין של שיפוט: בנושאים מורכבים בהם יש חילוקי דעות בניתוח מציאות והחלטה מה היא אמת, מתייחסים לשני גורמים משפיעים: הטיה ורעש, למשל במשפט הפלילי.
ניתן לפרש כל אחת מהתורות הללו כהגדרה של טבעה הבסיסי של האמת (ומכאן גם של השקר), או כקריטריון לקביעת ערך האמת של טענות ומשפטים.
מצרים העתיקה ומסופוטמיה (3000-1000 לפני הספירה)
האמת הייתה קשורה קשר הדוק לסדר הקוסמי.
האלים שהיו מייצגים את הסדר וההרמוניה, נחשבו כמקור האמת האולטימטיבי.
האלים במצרים העתיקה, כגון רע, אמון ותות, ייצגו את הסדר הקוסמי והאמת האבסולוטית.
הפרעה, כנציג האלים על הארץ, היה אמור לשמור על האמת והצדק.
אסמכתאות: טקסטים בפירמידות, מכתבי אל-עמרנה, ספר המתים, והירוגליפים המציגים את פרעה המקשר בין האדם והאלים.
העיקרון שהשליט הוא נציגו של הכח העליון ולכן הוא מקור האמת האבסולוטית.
הכהנים העובדים את האלים שימשו מקשרים למקור האמת (האל או האלים).
סדר זה נשמר לאורך מאות שנים במצריים ובלבנט, הגדרות של אמת אוניברסלית גם במסגרת הפוליתיאיזם אפשר למצוא גם באסטלת חוקי חמורבי, ובמיתוס "עלילות גילגמש" במסופוטמיה.
המונותאיזם שמקורו בתורת משה קובע כי לאמת מקור על - אנושי יחיד ומוחלט והיא האמת האבסולוטית.
המעבר מפגניזם למונותיאיזם והשפעתו על האמת
המעבר מפגניות (מדתות רבות אלים) לדתות מונותאיסטיות, כמו היהדות, הנצרות והאסלאם, הביא לשינוי יסודי בתפיסת האמת.
באמונות אלה האמת נתפסת כגילוי אלוהי והכתבים הקדושים נחשבים כמקור האמת האבסולוטית.
הדבר הביא להגדרה ברורה יותר של טוב ורע ולעלייה בחשיבותה של האמונה וההתנהגות המוסרית.
המשמעות של המעבר לתפיסת האמת